9 മാസത്തിനും 4 വയസിനും ഇടയില് ഹെല്മറ്റ് നിര്ബന്ധം ന്യൂഡല്ഹി: ഇരുചക്ര വാഹനങ്ങളില് കുട്ടികളുമായി 40 കിലോമീറ്ററിലേറെ വേഗതയില് പറന്നാല് ഇനി പിടി വീഴും, പിഴയും ചുമത്തും. കരട് നിയമം കേന്ദ്ര ഗതാഗത മന്ത്രാലയം പുറത്തിറക്കി. ഒന്പതു മാസത്തിനും നാലു വയസിനും ഇടയിലുള്ള കുട്ടികള് ഇരുചക്ര വാഹനങ്ങളില് യാത്ര ചെയ്യുമ്ബോള് ബി.ഐ.എസ്. മാര്ക്കുള്ള ഹെല്മെറ്റ് ധരിക്കണം. നാലു വയസില് താഴെയുള്ള കുട്ടികള് സുരക്ഷാ കവചവും ധരിക്കണം. പരമാവധി വേഗത 40 കിമി ആയിരിക്കണം. ലംഘിച്ചാല് ആയിരം രൂപ പിഴ. മൂന്നു മാസത്തേക്ക് ലൈസന്സ് റദ്ദാക്കും കുട്ടികളുടെ സുരക്ഷാ കവചം വാഹനം ഓടിക്കുന്ന ആളുമായി ബന്ധിപ്പിക്കണം. സുരക്ഷാ കവചത്തിന് 30 കിലോ വരെ ഭാരം വഹിക്കാന് കഴിയണം. ദീര്ഘനാള് ഈടു നില്ക്കുന്നതും വാട്ടര് പ്രൂഫുമായിരിക്കണം. ഹെല്മെറ്റ് കുട്ടികളുടെ തലയ്ക്ക് കൃത്യമായി പാകമാകണം. സൈക്കിള് ഹെല്മെറ്റും ഉപയോഗിക്കാം. കരട് നിയമത്തില് ജനങ്ങള്ക്ക് ഒക്ടോബര് 21 മുതല് 30 ദിവസം നിര്ദേശങ്ങളും വിയോജിപ്പുകളും അറിയിക്കാം.